 Ih, a Gudya. Telliḍ d tin i yettnaɣen s tidet… Teččur-ḍ tuɣdaḍt-im… Tumneḍ s targit-im ulac taswiɛt anda i tcukkeḍ deg-s. Abuda-nni iɛus ɣef Urgaz azegzaw yerna isellek aɣref-is seg tbuciḍant n yijdi; takuda-nni tḥureb ɣef umẓil seg uflas; tasennart-nni terna-d lɣella i uṣeggad; agnanaz yessenqes-as laẓ i uydi; aydi ur s-igi ara i wuccen ad yečč izimer n umeksa; ayefki n wulli isellek yelli-s n uselway n tɣiwant seg lehlak i iweɛren; asenǧaq yefka-as afud i umleggam yerna isserbeḥ-it; tazalɣi tewwi-as-id ugar n yimsaɣen i umesɣan; ttesbiḥ yessaḥnen tasa n uqessis; taḥbult tamecṭuḥt timdewert tefka-as ul i umesbankay; win i ijemɛen iḍumman yuɣ-d iqaciren i mmi-s; asegzawal mcawaṛen fell-as ugar n yimdanen; adlis n tesnajya tamensayt yesseḍɛef timiḍi n wid i iqewwan mliḥ; tasledmart tessahnen-d iserdasen; taqremsit n yiserdasen tḥureb tameskart seg yiṭij akked ugeffur...